
Πέμπτη, 24 Σεπτεμβρίου 2026

ΔΕΛΤΙΟ ΤΥΠΟΥ

Προσάραξη Ι/Φ σκάφους στη Λευκίμμη – Εντοπισμός και διάσωση 36 αλλοδαπών στην Ιεράπετρα – Μηχανική βλάβη Δ/Ξ πλοίου στο Κερατσίνι - Διακομιδές ασθενών

	Τις βραδινές ώρες χθες, ενημερώθηκαν οι Λιμενικές Αρχές της Κέρκυρας και της Λευκίμμης από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. ότι ένα ιστιοφόρο (Ι/Φ) σκάφος σημαίας Ηνωμένου Βασιλείου, με τέσσερις αλλοδαπούς επιβαίνοντες (υπήκοους Αγγλίας) προσάραξε σε αβαθή, στη θαλάσσια περιοχή 1 ν.μ. βόρεια Λευκίμμης. Στο σημείο μετέβησαν Περιπολικό σκάφος Λ.Σ.-ΕΛ.ΑΚΤ. (ΠΛΣ) και το ρυμουλκό (Ρ/Κ) πλοίο «ΙΩΑΝΝΗΣ» Ν.Π. 12454, με τη συνδρομή του οποίου το Ι/Φ αποκολλήθηκε, ενώ στη συνέχεια απέπλευσε με ιδία μέσα στη μαρίνα Γουβιών, συνοδεία του ΠΛΣ και του Ρ/Κ. Από τον Λιμενικό Σταθμό Λευκίμμης απαγορεύτηκε ο απόπλους του Ι/Φ, μέχρι την προσκόμιση βεβαιωτικού αξιοπλοΐας από τον νηογνώμονα που το παρακολουθεί. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση, ούτε προκλήθηκε εισροή υδάτων. 

*****

Τις πρωινές ώρες σήμερα, ενημερώθηκαν οι Λιμενικές Αρχές των Καλών Λιμένων, της Αγίας Γαλήνης και της Παλαιόχωρας και από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 40 ν.μ. νότια της Ιεράπετρας. Άμεσα στην περιοχή μετέβη ένα Περιπολικό σκάφος Λ.Σ.-ΕΛ.ΑΚΤ (ΠΛΣ), όπου εντόπισε και περισυνέλεξε 36 αλλοδαπούς (30 άντρες και 6 γυναίκες) και ακολούθως τους μετέφερε στο λιμάνι της Ιεράπετρας. Σύμφωνα με τους αλλοδαπούς, αυτοί εκκίνησαν από τις ακτές του Μουσάιντ Λιβύης με προορισμό την Ελλάδα. Από το Λιμεναρχείο Ιεράπετρας που διενεργεί την προανάκριση, συνελήφθη ένας 17χρονος αλλοδαπός (υπήκοος Νοτίου Σουδάν) εκ των ανωτέρω, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» σε συνδυασμό με το άρθρο 306 του Π.Κ. «Έκθεση», καθώς αναγνωρίστηκε ως ο διακινητής των υπολοίπων. 

*****

Τις μεσημβρινές ώρες την 22.09.2026, ενημερώθηκε η Λιμενική Αρχή του Κερατσινίου για μηχανική βλάβη ενός δεξαμενόπλοιου (Δ/Ξ) πλοίου, ενώ έπλεε στη θαλάσσια περιοχή μεταξύ του στενού Φανερωμένης και του κόλπου Μεγαρίδος.  Το Δ/Ξ είχε αποπλεύσει από τις εγκαταστάσεις του Ασπροπύργου, με 10 μέλη πληρώματος. Το πλοίο κατέπλευσε με ασφάλεια στο αγκυροβόλιο του Πειραιά με τη συνδρομή ρυμουλκού. Από το Β΄ Λιμενικό Τμήμα Κερατσινίου του Κεντρικού Λιμεναρχείου Πειραιά που διενεργεί την προανάκριση, απαγορεύτηκε ο απόπλους του Δ/Ξ μέχρι την αποκατάσταση της βλάβης και την προσκόμιση βεβαιωτικού διατήρησης κλάσης από τον νηογνώμονα που το παρακολουθεί.

*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-47χρονου, από το λιμάνι της Γαύδου στο λιμάνι της χώρας Σφακίων, με Περιπολικό σκάφος της Frontex και
-11χρονου, από το λιμάνι των Ψαρών στο λιμάνι των Λημνιών Βολισσού Χίου, με Περιπολικό Σκάφος Λ.Σ.ΕΛ.ΑΚΤ.. 

